Ако имате оплаквания във връзка с ходилата и нямате консултация с лекар, е препоръчително да си направите компютърна диагностика /тензиометрия/, която ще покаже какво е натоварването на ходилата и кои са най- подходящите стелки. Изследването се извършва в офисите ни в Габрово и Стара Загора. След препоръка може да направите избор между индивидуални или стандартни стелки, съобразно Вашия проблем. Ако носите стелки за първи път това може да предизвика дискомфорт и болка, което е нормално и с течение на времето отшумява. Между номерацията на различните фирми- производители в някои модели има разминаване, затова при подбора на стелките е желателно да се изпробват по ходилото и в обувката, в която ще се използват.